C 285/12
MT
Il-Ġurnal Uffiċjali tal-Unjoni Ewropea
14.8.2023
(27)
Activision Blizzard ma tilliċenzjax il-logħob tagħha lil servizzi tal-istreaming ta’ logħob tal-cloud fiż-żmien taddeċiżjoni.
Madankollu, il-Kummissjoni tqis, primarjament ibbażat fuq id-dokumenti interni ta’ Activision Blizzard, li fin-nuqqas tat-Tranżazzjoni, Activision Blizzard x’aktarx li kienet tibda tilliċenzja l-logħob tagħha lil servizzi talistreaming ta’ logħob tal-cloud, b’mod partikolari dawk ibbażati fuq mudell kummerċjali “xiri għal-logħob” (jiġifieri, dawk il-pjattaformi li jippermettu lill-utenti jagħmlu streaming tal-logħob li jkunu diġà xtraw minn ħanut diġitali).
(28)
Filwaqt li jitqies dan ta’ hawn fuq, il-Kummissjoni ssib li Microsoft se jkollha l-abbiltà li tinvolvi ruħha fi strateġija ta’ esklużjoni b’suċċess kontra servizzi rivali tal-istreaming ta’ logħob tal-cloud, billi tagħmel Game Pass Ultimate l-uniku servizz tal-istreaming ta’ logħob tal-cloud li joffri l-logħob ta’ Activision Blizzard.
Il-Kummissjoni ssib li l-logħob ta’ Activision Blizzard huwa input importanti għal servizzi tal-istreaming ta’ logħob tal-cloud, u għalhekk Activision Blizzard għandha setgħa fis-suq fl-iżvilupp u fil-pubblikazzjoni tal-logħob tal-consoles.
Il-Kummissjoni tinnota li s-sehem mis-suq ikkombinat tal-partijiet skont id-dħul fl-2022 fl-iżvilupp u fil-pubblikazzjoni ta’ logħob tal-consoles u ta’ logħob vidjo tal-PCs huwa taħt il-limitu massimu ta’ 30 %.
Madankollu, is-sehem tal-partijiet huwa ogħla f’xi segmenti aktar dojoq possibbli, speċjalment meta tingħata attenzjoni lill-ġeneri bħal-logħob ta’ rwol fiż-ŻEE u l-logħob tal-isparar fuq bażi globali, u meta jitqiesu metriċi oħra bħall-utenti attivi fix-xahar jew kemm iddum jintlagħab il-logħob.
F’dan ir-rigward, il-logħob ta’ rwol u tal-isparar huma partikolarment involventi u popolari, u Activision Blizzard tipprovdi wħud mill-aktar logħob ta’ suċċess f’dawn il-ġeneri, bħal Call of Duty u World of Warcraft.
(29)
Wara t-Tranżazzjoni, Microsoft ikollha l-abbiltà teknika u kuntrattwali li żżomm il-logħob ta’ Activision Blizzard minn servizzi rivali tal-istreaming ta’ logħob tal-cloud, u li tirrilaxxahom għall-istreaming esklużivament permezz ta’ Game Pass Ultimate.
F’dan il-każ, servizzi rivali tal-istreaming ta’ logħob tal-cloud ma jkollhomx kontrostrateġiji effettivi u f’waqthom.
Dan huwa primarjament minħabba li katalgu kbir ta’ kontenut popolari huwa kruċjali għallabbiltà tagħhom li jikkompetu, u l-logħob tal-PCs u tal-consoles minn pubblikaturi oħra ma jkunx alternattiva sodisfaċenti biex jinbena katalogu ta’ logħob adegwat għal servizzi ta’ logħob tal-cloud ta’ partijiet terzi biex jikkompetu kontra Game Pass Ultimnet, jekk dan tal-aħħar joffri l-logħob ta’ Activision Blizzard b’esklużività.
(30)
Il-Kummissjoni tqis ukoll li Microsoft ikollha l-inċentiv li teskludi distributuri rivali ta’ logħob tal-PCs u tal-consoles permezz ta’ servizzi tal-istreaming ta’ logħob tal-cloud.
Dan huwa primarjament għaliex, minħabba l-popolarità għolja tal-logħob ta’ Activision Blizzard, strateġija ta’ esklużjoni żżid l-għadd ta’ gamers li jużaw il-karatteristika talistreaming ta’ logħob tal-cloud ta’ Game Pass Ultimate.
Tali żieda x’aktarx li tkun sinifikanti, anki bis-saħħa talkaratteristiċi tal-attivitajiet ta’ Microsoft, li jikkombinaw servizzi tal-istreaming ta’ logħob tal-cloud, servizzi ta’ abbonament u l-Windows PC OS, fost l-oħrajn.
Il-Kummissjoni tqis li t-telf minn tali strateġija ta’ esklużjoni jkun limitat meta mqabbel mal-gwadanji.
(31)
Fl-aħħar nett, il-Kummissjoni tqis li jkunu sinifikanti l-effetti ta’ strateġija ta’ esklużjoni fuq il-kompetizzjoni fiddistribuzzjoni tal-logħob tal-PCs u tal-consoles.
Il-cloud gaming huwa xejra li qed tiżdied u mistenni li jsir kanal ta’ distribuzzjoni importanti, u strateġija ta’ esklużjoni toħloq ostakli għad-dħul jew l-espansjoni ta’ servizzi rivali talistreaming ta’ logħob tal-cloud, li ġeneralment mhumiex integrati vertikalment u jkollhom jiddependu fuq grupp iżgħar ta’ pubblikaturi indipendenti.
Barra minn hekk, filwaqt li l-cloud gaming huwa relattivament żgħir meta mqabbel mas-suq ġenerali, mistenni li jiżdied b’mod sinifikanti, u huwa sors importanti ta’ innovazzjoni.
(32)
Għalhekk, il-Kummissjoni tqis li t-Tranżazzjoni timpedixxi b’mod sinifikanti l-kompetizzjoni effettiva fis-suq għaddistribuzzjoni tal-logħob tal-PCs u tal-consoles bħala riżultat tal-entità fuża li żżomm il-logħob ta’ Activision Blizzard mis-servizzi rivali tal-istreaming ta’ logħob tal-cloud.
4.3.
Effetti ta’ konglomerat
(33)
It-Tranżazzjoni tagħti lok għal rabtiet ta’ konglomerat bejn il-logħob ta’ Activision Blizzard u l-forniment ta’ Microsoft tal-Windows PC OS.
B’mod aktar speċifiku, il-Kummissjoni tqis, fuq il-bażi tar-riżultati tal-investigazzjoni tas-suq, li Microsoft ikollha l-abbiltà, wara t-Tranżazzjoni, li teskludi fornituri rivali ta’ PC OS billi torbot l-istreaming ta’ logħob tal-cloud tal-logħob tal-PCs u tal-consoles ta’ Activision Blizzard mal-Windows.